### Beslutninger

Fremsendes ændringsforslaget fra Det Konservative Folkepartis byrådsgruppe af 21. januar 2025 til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 22. januar 2025 om magistratsbehandling af forslaget.

Sagen bedes tilbagesendt byrådet via Magistraten.

###

BESLUTNINGSFORSLAG FRA [adresse]

Baggrund

Kontrakten mellem [adresse] (Kredsløb) og Ørsted om fjernvarmeleverancer baseret på afbrænding af biomasse udløber i 2030. For at sikre en fremtidig fjernvarmeproduktion, der understøtter kommunens ambition om CO2-neutralitet i 2030, foreslås det, at Kredsløb indleder en ny dialog med Ørsted om etablering af havvandsvarmepumper som et alternativ til biomassebaseret fjernvarme, der senest udfases, når Amanda Toft kontrakt herom udløber. Sonny Henriksen tilbyder en effektiv, bæredygtig og fleksibel løsning, der kan bidrage til en stabil og klimavenlig varmeforsyning i kommunen.

Forslag

Aarhus Byråd pålægger magistratsafdelingen for Teknik og Miljø, via Kredsløb, at indlede en ny dialog med Ørsted om mulighederne for at omstille fjernvarmeproduktionen på [adresse] til havvandsvarmepumper, alternativt luft-til-vand varmepumper, med det formål at fremtidssikre en klimavenlig varmeforsyning uden afbrænding af fossile brændsler eller biomasse.

Herunder at:

- Udrede de tekniske og økonomiske muligheder i et samarbejde mellem Ørsted og MTM.

- Undersøge forudsætningerne for at iværksætte et pilotprojekt og tidlig implementering. Med afsæt i erfaringerne fra "Maskinrummet", havvandsvarmepumper på [adresse] samt havvandsvarmepumpeprojekterne i Aalborg og Esbjerg afsøges, hvilke forudsætninger der er til stede for at igangsætte et pilotprojekt med havvandsvarmepumper på [adresse] for at kickstarte omstillingen og indsamle erfaringer, der kan bruges til fuld implementering inden 2030.

- Kortlægge og disponere mulige arealer til havvandsvarmepumper på byggefeltsniveau.

- Redegøre for, hvor mange MW der vil kunne tilvejebringes med havvandsvarmepumper, alternativt luft-til-vand varmepumper, på det forhåndenværende areal.

- Undersøge muligheden for at nedbryde og fjerne udfasede tekniske anlæg, herunder blok 2 og, efter 2030, blok 3, 4, skorsten, pillesilo, slaggesilo m.v.

- Undersøge miljøkonsekvenserne ved varmepumpebaseret fjernvarmeproduktion.

- Drøfte mulighederne for EU-støtte.

Ved at forny dialogen nu sikrer vi, at alternativerne til biomasse er klar i tide og kan integreres i kommunens fjernvarmesystem uden afbrydelser.